Schmücke

eta|Neĝo en marto de 2009 ĉe la palisaro de la vetermezurejo.
Schmücke estas setlejo kie konsistas el gastejo kun noktrestadejo kaj vetermezura stacio ĉe Rennsteig en la Turingia Arbaro. Ĝi apartenas al Gehlberg, urbokvartalo de Suhl, Germanio.

 Situo 
Ĝi troviĝas sur montplataĵo je la alteco de 916 m super la marnivelo kaj apartenas al la komunumo de Gehlberg. Mallonge for troviĝas grava mezurstacio por la tutgermana aermezurreto.

 Klimato 
En la 2009-a jaro Schmücke estis - kun 1292 sunaj horoj - la plej malsuna loko en GermanujoMechthild Henneke: Wetterextreme in Deŭtschland 2009, en: Südkurier de la 28-a de aprilo 2010. Samtempe nenie alie en Turingio pluas pli ol en Schmücke (pojare 1288,3 mm).

 Historio 
Kie la Salzmannstraße, la malnova komerca vojo de Elgersburg al Suhl, transpasis Rennsteig kaj transverse sekcas la Hamburger-straton inter Oberhof kaj Frauenwald, troviĝis jam frue modestaj dometaĉoj protektadaj.

La unua endokumenta mencio estis en 1516 (la nomo Schmücke venis nur poste), kiam tie ĉi estis dometo el bretoj nomita Schneehaus. En 1812 la domposedantoj ekrajtis gastigadi. En 1823 oni komencis konstrui fortikan kaj stabilan domon, kiu ricevis en 1851/52 noktrestadĉambron kaj manĝosalonon. Tiam farmis la tuton Johann Friedrich Joel, kiu estis turingia originalulo kaj pri kiu cirkuladis multaj onidiroj kaj anekdotoj.

La ekfloro turisma de proksima Oberhof pozitive sentitis ankaŭ en Schmücke. Oni eĉ instalis poŝtejon surloke! Je la fino de la Dua mondmilito la domo ege damaĝitis. En 1954/55 oni rekonstruis kaj pligrandigis ĝin. Ĝi ekservis kiel feria hejmo. Hodiaŭ ĝi estas hotelo en privata posedo kaj estas frekventita de multaj migrantoj, biciklistoj kaj skikurantoj.

 Subnotoj 

 Eksteraj ligiloj 

 Hejmpaĝo de Waldhotel Schmücke.
 Ministeriaj paĝoj pri la vetermezurejo. 
 Historiaj bildoj kaj historio de la loko.

Kategorio:Suhl
Kategorio:Turingia Arbaro
Kategorio:Gehlberg
Kategorio:Rennsteig